Subject: EESTI ÕPILASESINDUSTE LIIDU LIV ÜLDKOOSOLEK
From: "Marten Keek" <[email-masked]>
To: "Politsei- ja Piirivalveamet" <[email-masked]>
Date: Fri, 27 Feb 2026 15:00:00 +0200

Tere!

Minu nimi on Marten Keek ning kirjutan Teile Eesti Õpilasesinduste
Liidust seoses 54. üldkoosoleku korraldamisega. Eesti Õpilasesinduste Liit
(EÕEL) on üks suurimaid noorteorganisatsioone Eestis ning esindab oma 206
liikmeskooliga ligi 115 000 noort üle kogu riigi. 

EÕEL-i üldkoosolekut korraldame sel kevadel juba 54. korda. Üritus toimub
3.–5. aprillil Keila Koolis. Sellele tuleb ligi 250 ettevõtlikku noort,
kelle eesmärk on kujundada hariduspoliitikat, ennast harida ja
meeleolukalt koos aega veeta. Üldkoosolekul ootavad osalisi ees uue
juhatuse valimine, põnevad töötoad ja meeleolukad õhtuprogrammid. Hetkel
olemegi otsimas inspireerivaid töötubade läbiviijaid, kes saaksid oma
teadmisi noortele edasi anda. 

Tahaksime teada, kas Teie saaksite läbi viia töötoa, kus tutvustaksite
noortele politseid ja teeksite mõned toredad ülesanded. Töötuba toimuks 4.
aprillil ja kestaks 60 minutit. Töötoas osaleks umbes 25 noort vanuses
13-19, kes on aktiivsed oma õpilasesindustes. 

Lisaküsimuste korral võtke julgesti ühendust ja leiame koos lahenduse!

-- 

	Marten Keek
LIV üldkoosoleku korraldusmeeskonna liige
Eesti Õpilasesinduste Liit

&#43;372 5353 2701 | [email-masked]
www.opilasliit.ee | facebook.com/opilasliit | instagram.com/opilasliit
Õpilasliidu infolistiga on võimalik liituda siin